# Elisa Arimany i Brossa

Elisa Arimany i Brossa (Sant Vicenç de Castellet, 7 de març de 1933 - 29 de novembre de 2023) va ser una escultora i ceramista catalana. Arimany va pertànyer a la Reial Acadèmia Catalana de Belles Arts de Sant Jordi.

## Biografia

La família d'Arimany tenia un negoci de construcció, on l'Elisa passava l'estona entre plànols i material d'obra. Va passar l'adolescència a Manresa, on estudiava i on va rebre les primeres classes de pintura i dibuix. Va formar-se a l'Escola Massana i l'Escola Industrial de Sabadell. Després de contraure matrimoni amb Ramon Sugrañes (1927-2003) -amb qui tindria cinc fills- va establir-se a Cerdanyola del Vallés. Va iniciar-se en el sector de la ceràmica en el taller de Rosa Gres, que pertanyia a la família del seu marit. Allà va poder innovar amb esmalts ceràmics propis. No va ser fins a finals dels anys setanta que Arimany va dedicar-se plenament a la carrera artística.
Les creacions d'Arimany acostumen a seguir patrons rectilinis i empren materials molt diversos, destacant-ne metall, pedra, argila, paper i fang. Es poden trobar obres seves a diversos parcs de Nova York i Miami. Va estar molt vinculada a Cerdanyola del Vallès, municipi al qual va cedir alguna de les seves obres. És el cas de Diàleg, al Museu d'Art de Cerdanyola; o el Monument a Europa, al Parc Tecnològic del Vallès. També destaquen obres com Contrapunt, a la seva vila natal; o Daltabaix, a Manresa. Al marge de la seva faceta artística, també va ser una coneguda activista cultural.
El Museu del Disseny de Barcelona conserva obra d'Elisa Arimany i va ser una de les creadores presents a l'exposició Som aquí. Les dones en el disseny 1900-Avui que aquest museu va organitzar l'any 2023.
* Obres d'Elisa Arimany

## Premis i reconeixements

L'any 2002 va rebre el guardó Cerdanyolenca de l'Any. La sala d'exposicions de la Biblioteca Central d'aquest mateix municipi, va ser batejada amb el nom de l'escultora.

## Referències

* ↑ Parcerisas, Pilar. «Elisa Arimany i la força d'una idea». El Temps de les Arts, 28-04-2022. Arxivat de l'original el 2023-04-26. [Consulta: 26 abril 2023].
* ↑ «Mor Elisa Arimany, l’artista contemporània més rellevant de Cerdanyola». Cerdanyola al dia, 30-11-2023 [Consulta: 30 novembre 2023].
* ↑ «Arimany i Brosa, Elisa». Reial Acadèmia Catalana de Belles Arts de Sant Jordi. Arxivat de l'original el 2023-11-11. [Consulta: 26 abril 2023].
* ↑ Heller, Nancy G. «The Art of Elisa Arimany» (en anglès americà). Sculpture. International Sculpture Center, 01-09-1998. Arxivat de l'original el 2023-11-11. [Consulta: 11 novembre 2023].
* ↑ Concurs escultura nou hospital Fundació Institut Guttmann, 2000, pàg. 61.
* 1 2 3 4 5 «L'obra d'Elisa Arimany pren rellevància amb l'edició del catàleg de la seva obra». Ajuntament de Cerdanyola del Vallès, 13-12-2021. Arxivat de l'original el 2023-11-11. [Consulta: 11 novembre 2023].
* ↑ Sugrañes, 2021, p. 7.
* 1 2 Mata i Riu, Toni. «El compromís artístic d´Elisa Arimany puja a Montserrat». Regió 7, 17-02-2017. Arxivat de l'original el 2023-11-11. [Consulta: 11 novembre 2023].
* 1 2 Sugrañes, 2021, p. 10.
* ↑ Sugrañes, 2021, p. 12-14.
* ↑ «Resultat de la cerca | Museu del Disseny de Barcelona». [Consulta: 16 juliol 2024].
* ↑ Bastardes, Cendoya, Fernández del Moral, Teresa, Isabel, Isabel. Dones X Disseny X Dones. Barcelona: Disseny Hub Barcelona, 2023, p. 132-133. ISBN 978-84-9156-559-8.
* 1 2 «Mor Elisa Arimany, l’artista que feia dialogar els materials amb veu humana». Cerdanyola Info, 29-11-2023. Arxivat de l'original el 2024-05-23. [Consulta: 30 novembre 2023].

## Bibliografia

* Sugrañes, Marta. Elisa Arimany. Obra 1977-2009, 2021. ISBN 978-844-09-33608-1.
* Bastardes, Teresa; Cendoya, Isabel; Fernández del Moral, Isabel. Dones x Disseny x Dones. Barcelona: Museu del Disseny de Barcelona, 2023, p. 38.

## Vegeu també

* Arimany (cognom)

## Enllaços externs

* Vídeo: La força d'una idea. Elisa Arimany al Museu de Montserrat.
* Vídeo: Elisa Arimany, Escultura Ceràmica
* «Elisa Arimany». Colección Escultura Contemporánea. Renfe, 25-03-2010. Arxivat de l'original el 2010-03-25.